KOMISIJOS SPRENDIMAS
2010 m. vasario 1 d.
dėl kai kurių Belgijos, Vokietijos, Ispanijos, Portugalijos ir Slovakijos mokėjimo agentūrų 2008 finansinių metų sąskaitų, susijusių su Europos žemės ūkio fondo kaimo plėtrai (EŽŪFKP) lėšomis finansuojamomis išlaidomis, patvirtinimo
(pranešta dokumentu Nr. C(2010) 426)
(Tekstas autentiškas tik olandų, prancūzų, vokiečių, ispanų, portugalų ir slovakų kalbomis)
(2010/59/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 30 ir 33 straipsnius,
pasikonsultavusi su Fondo komitetu,
kadangi:
(1)
Komisijos sprendimu 2009/373/EB (2) buvo patvirtintos visų mokėjimo agentūrų, išskyrus Belgijos mokėjimo agentūrą ALV, Vokietijos mokėjimo agentūras „Bayern“, „Brandenburg“, „Niedersachsen“ ir „Schleswig-Holstein“, Graikijos mokėjimo agentūrą OPEKEPE, Ispanijos mokėjimo agentūrą „Galicia“, Prancūzijos mokėjimo agentūrą ODARC, Italijos mokėjimo agentūrą ARBEA, Portugalijos mokėjimo agentūrą IFAP ir Slovakijos mokėjimo agentūrą APA, 2008 finansinių metų sąskaitos.
(2)
Gavusi papildomos informacijos ir atlikusi papildomus patikrinimus, Komisija dabar gali priimti su Europos žemės ūkio fondo kaimo plėtrai (EŽŪFKP) lėšomis finansuojamomis išlaidomis susijusį sprendimą dėl Belgijos mokėjimo agentūros ALV, Vokietijos mokėjimo agentūrų „Brandenburg“, „Niedersachsen“ ir „Schleswig-Holstein“, Ispanijos mokėjimo agentūros „Galicia“, Portugalijos mokėjimo agentūros IFAP ir Slovakijos mokėjimo agentūros APA pateiktų sąskaitų išsamumo, tikslumo ir teisingumo.
(3)
Remiantis Reglamento (EB) Nr. 1290/2005 30 straipsnio 2 dalimi, šiuo sprendimu nepažeidžiamos Komisijos vėliau priimamų sprendimų nuostatos, pagal kurias Bendrija nefinansuoja išlaidų, patirtų nesilaikant Bendrijos taisyklių,
PRIĖMĖ ŠĮ SPRENDIMĄ:
1 straipsnis
Šiuo sprendimu patvirtinamos Belgijos mokėjimo agentūros ALV, Vokietijos mokėjimo agentūrų „Brandenburg“, „Niedersachsen“ ir „Schleswig-Holstein“, Ispanijos mokėjimo agentūros „Galicia“, Portugalijos mokėjimo agentūros IFAP ir Slovakijos mokėjimo agentūros APA 2008 finansinių metų sąskaitos, susijusios su išlaidomis, finansuojamomis Europos žemės ūkio fondo kaimo plėtrai (EŽŪFKP) lėšomis.
Pagal šį sprendimą iš kiekvienos valstybės narės susigrąžintinos arba jai mokėtinos sumos pagal kiekvieną kaimo plėtros programą, įskaitant sumas, susidariusias taikant Reglamento (EB) Nr. 1290/2005 33 straipsnio 8 dalį, yra nustatytos priede.
2 straipsnis
Šis sprendimas skirtas Belgijos Karalystei, Vokietijos Federacinei Respublikai, Ispanijos Karalystei, Portugalijos Respublikai ir Slovakijos Respublikai.
Priimta Briuselyje 2010 m. vasario 1 d.